open-index/open-wikipedia-markdown huggingface dataset:
Ivan Ajvazovskij

**Ivan Konstantinovitsj Ajvazovskij** (russisk: Иван Константинович Айвазовский, armensk: *Hovhannes Aivazovsky*; Հովհաննես Այվազովսկի; født  i Feodosija, død  samme sted) var en russisk kunstmaler av armensk ætt. Han er mest berømt for sine marinemotiv, de utgjør mer enn halvparten av alle maleriene hans. Orientalisten Gavril Ajvazovskij var en eldre bror.

## Liv og arbeid

Ajvazovskij kom til verden i byen Feodosia på Krym-halvøya, i en familie av armensk opphav. Familienavnet til foreldrene var Ajvazjan. Noen av maleriene hans er signert «Hovhannes Ajvazjan», med armenske bokstaver.

For å utvikle talentet sitt som maler fikk Ajvazovskij pengestøtte så han kunne ta utdanning på gymnas i Simferopol. En general i byen ble gjort oppmerksom på han, og skaffet han så læreplass hos en kunstmaler i Moskva. Fra august 1833 fikk han mulighet til å studere maleri ved St. Petersburgs kunstakademi.

Ajvazovskij slo sommeren 1836 følge med en admiral på tjenestereise til Finland, sommeren etter fulgte han samme admiralen til Krim. Her malte han en hel serie med portretter av kystbyene på Krim. Et stort reisestipend fra tsarhoffet gjorde det mulig for Ajvazovskij i 1839 å besøke byene Berlin, Dresden, Wien, Trieste, Venezia og Firenze før han slo seg til i Roma. Der skulle han studere de antikke mestrene. Derifra reiste han i 1840 til Paris, der han var oppfordret til å ta del i en utstilling på Salongen. Våren 1841 vendte han tilbake til Roma, besøkte London året derpå. Han oppholdt seg i den britiske hovedstaden noen uker. Tilbakereisen førte han over Lisboa og Madrid og atter til Roma.

I 1844 vendte Ajvazovzkij over Amsterdam tilbake til St. Petersburg. I Amsterdam holdt han sin første særutstilling. Vel hjemme i Russland ble han av tsaren utnevnt til marinestabens maler. Første oppgave var å utvikle uniformene i krigsmarinen. Han skulle gjennom årene komme til å male mange verk for marinen.

I 1846 reiste Ajvazovskij til Istanbul etter invitasjon fra sultan Abdülmecid. Det var det første av åtte lengre opphold i Istanbul, over de neste 45 årene. I Istanbul fikk han som en slags hoffmaler for tre ottomanske sultaner, Abdülmecid, Abdulaziz og Abdulhamid, en rekke oppdrag. 30 av maleriene hans er i dag utstilt i det ottomanske keiserpalasset. Mange andre bilder finnes på andre ulike museum i Tyrkia.

Ajvazovskij slo seg ned i fødebyen Feodosia i 1847, der han hadde fått bygd et stort atelier. Vinteren 1857/58 hadde han tilhold i Paris, stilte ut sine verk der. Han var utsending ved åpningen av Suez-kanalen i 1869, med oppdrag fra hoffet om å male et monumentalmaleri. En stor utstilling av hans arbeid ble holdt i St. Petersburg i 1873.

## Suksess
Gjennom et langt kunstnerliv ble Ajvazovskij den mest produktive av samtidige, russiske kunstmalere. Han la igjen over 6000 verk ved sin død i 1900. Med midler tjent gjennom sin suksessfulle karriere som kunstner, åpnet han kunstskole og galleri i hjembyen Feodosija.

Han døde i fødebyen, 82 år gammel.

Det blir fortalt at Ajvazovskij var den mest forfalskede av alle russiske kunstmalere noensinne.

## Referanser


## Eksterne lenker
* 
* 
*
Lester Germer

**Lester Halbert Germer** (født 10. oktober 1896, død 3. oktober 1971) var en amerikansk fysiker. Sammen med Clinton Davisson beviste han bølge-partikkel-dualiteten av materie i Davisson–Germer eksperimentet, som var viktig for utviklingen av elektronmikroskop. Disse studiene støttet det teoretiske arbeidet til de Broglie. Han studerte også termisk elektronemisjon, erosjon av metaller, og kontaktfysikk.

Etter å ha tjenestegjort som jagerflypilot under første verdenskrig, jobbet Germer senere ved Bell Laboratories i New Jersey.

I 1945 (i en alder av 49 år), startet Germer en karriere som en fjellklatrer. Han klatret mye rundt det nordøstlige USA, og spesielt på New Yorks Shawangunk Ridge. Selv om *Appalachian Mountain Club* var dominerende i området på den tiden, og strengt regulert fjellklatring, ble Lester aldri knyttet til klubben, og fant seg selv i konflikt med den ledende klatreren i området, Hans Kraus, som var leder av AMC-sikkerhetskomite. Han ble en gang avvist for klatresertifisering med kommentaren «Liker folk altfor mye og altfor entusiastisk». Lester var kjent for å være sjenerøs og vennlig. Han ble en gang kalt «En én manns klatre skole».

I 1971, en uke før sin 75-årsdag, døde Lester Germer av et massivt hjerteinfarkt mens han klatret på Shawangunk Ridge (*Ewbank*, 5.6). Inntil da, hadde Germer en rekord på 26 år med sikkerhetsmessig feilfri fjellklatring; han hadde aldri tatt et ledefall.

## Referanser


## Litteratur
* Schwartz, Susan (2005) Into The Unknown: *The Remarkable Life of Hans Kraus* 
* Waterman, Laura and Guy (1993) *Yankee Rock and Ice*
Ériu

::*For tidsskriftet, se [[Ériu (tidsskrift)]]


*'Ériu**, datter av [[Ernmas]] av [[Tuatha Dé Danann]], var skytsgudinnen av [[Irland]] som hun også ga navn til ([[irsk]] for Irland er **Éire*'). Det [[engelsk]]e navnet for Irland er også avledet fra navnet *Ériu* og sammensatt med det [[germanske språk|germansk]]e ([[Norrønt|norrøne]] eller [[Gammelengelsk|angelsaksisk]]e) ordet for *land*.

Hennes ektemann var [[Mac Gréine]] («Solens sønn»). Hun var også mor av Bres av prins Elatha av [[fomoriere]].

== Rolle og mytisk fremstilling ==
Sammen med sine søstre, [[Banba]] og [[Fodla]], var Ériu en del av et viktig triumvirat, gruppe på tre gudinner. Da Milesiere kom til Irland fra Spania ba hver av søstre at nettopp deres navn ble gitt for den grønn øya. Dette ble skjenket dem, skjønt Ériu ([[Irland|Éire]]) ble det fremste navnet som ble benyttet, men også Banba og Fodla kan fortsatt bli tidvis bli benyttet som poetiske omskrivelser for Irland, tilsvarende som [[Albion]] er for [[Storbritannia]].

Ériu, Banba og Fodhla er fortolket som gudinner for suverenitet.

I henhold til [[Seathrún Céitinn]] var Éire, Banbha og Fódhla de tre gudinnene [[Badb|Badhbh]], [[Macha]] og [[Morrigan|Móirríoghan]] Som Ériu er gudinnen [[Badb]] også tidvis navngitt som en datter av [[Ernmas]], men om det betyr at de to gudinnene tidvis ble oppfattet som like er uvisst.

== Navn og etymologi ==
Leksikon for rekonstruerte [[keltiske språk|urkeltiske]] ord ved [[Universitetet i Wales]] har gitt **Φīwerjon-* (nominativ entall *Φīwerjō*) som urkeltisk [[etymologi]] av navnet. Denne keltiske formen antyder [[urindoeuropeisk]]e **piHwerjon-*, sannsynligvis beslektet med adjektivisk forstavelsen **piHwer-*, «feit» (sammenlign [[sanskrit]] *pīvan*, f. *pīvarī* og på-form *pīvara*, «feit, full, rundt»), således mening «feit land» eller «land av overflod», som ble gitt tidlig til den grønne øya Irland. Den urkeltiske formen ble **īweriū* i [[Keltiske språk|q-keltisk]] (urgoidelisk). Fra en tilsvarende eller noe senere form ble også lånt fra [[gresk]] Ἰέρνη, *I[w]ernē*, og Ἰουερνία, *Iouernia*; den siste formen ble konvertert til [[latin]]ske Hibernia.

== Referanser ==
<references/>

== Literatur ==
* Boydell, Barra (våren 1995): «The female harp: The Irish harp in 18th- and early–19th-century Romantic nationalism», *RIdIM/RCMI newsletter'' XX/1, s. 10–17.
Mam

**Mam** er et språk som snakkes av ca. 500&nbsp;000 medlemmer av mamfolket i det vestlige høylandet i Guatemala. Språket tilhører den mayiske språkfamilien.

Mam kan deles inn i minst tre dialektgrupper: nordlig, sørlig og sentral. Dialektene er gjensidig forståelige.

## Litteratur
*
* England, Nora C. (1983). *A grammar of Mam, a Mayan language*. Austin: University of Texas Press.
* Perez, Eduardo B'aayil y Jiménez O. Ajb'ee (1997) *Ttxoolil Qyool Mam: Gramática de Referencia Mam*. Guatemala: Editorial CHOLSAMAJ.

## Eksterne lenker
* 
* Mam-spansk ordliste
Port-Salut

:*Denne artikkelen er om byen på Haiti. For osten, se [[Port Salut]].*

**Port-Salut** er en by på kysten av departementet Sud i Haiti. Den hadde i 2012 en beregnet folkemengde på , med  i kommunen med samme navn.

Port-Salut er hjembyen til Haitis tidligere president, Jean-Bertrand Aristide, som ble født der i 1953.

## Referanser


## Eksterne lenker
* Kart over Haiti
Opéra-Comique

**Opéra-Comique** (*Théâtre national de l’Opéra-Comique*) er et operahus i Paris, beliggende nær Boulevard des Italiens i 2. arrondissements nordvestre hjørne. Det ble opprettet i 1714 for å tilby fransk opera et alternativ til den italienske opera som dominerte på kontinentet på den tid.

## Eksterne lenker
*
Ya Ya

**«Ya Ya»** er en sang av Lee Dorsey. Sangen ble skrevet av Lee Dorsey, Clarence Lewis, Morgan Robinson og Morris Levy. Den er inspirert av et barnerim.

## Listeplasseringer
Sangen nådde nummer sju på Billboard Hot 100 og nummer en på R&B singles chart i 1961.

## «Ya Ya Twist»
I 1962 covret Petula Clark sangen på fransk, med tittelen «Ya Ya Twist».

## Tony Sheridan and The Beat Brothers-versjon

Tony Sheridan & The Beat Brothers spilte inn en versjon av sangen, som er utgitt på albumet *[[The Beatles' First]]* fra 1964, men den finnes også på en rekke andre samlealbum fra innspillingene Sheridan og The Beat Brothers gjorde i Hamburg i 1961.

## John Lennon-versjon

John Lennon inkluderte en kortversjon av sangen på albumet *[[Walls and Bridges]]* fra 1974. På denne innspillingen spilte Lennons da 11 år gamle sønn Julian trommer. På John Lennons neste album, *[[Rock ’n’ Roll (John Lennon album)|Rock 'n' Roll]]* (1975) var et av sporene en fullversjon av Dorseys «Ya Ya».

## Som filmmusikk
Innspillingen med Lee Dorsey er med i filmen *[[American Graffiti]]* (1973).

## Norskspråklig versjon
Det norske showbandet Vazelina Bilopphøggers' ga i 1980 ut en singel med en norskspråklig versjon av Lee Dorseys sang. Den norske teksten er skrevet av Eldar Vågan, og tittelen på norsk er «Gi meg fri i kveld». Vågans variant var også med på bandets debutalbum *[[24 timers service]]* fra 1980.

## Referanser
Walt Kelly

**Walt Kelly** (født 1913 i Philadelphia, død 1973 i Los Angeles) var en amerikansk tegneserieskaper, kjent for avisstripeserien Pogo som ble publisert fra 1949 og fram til Kellys død. Kellys innslag av satire og poesi gjorde ham til en av datidens mest hyllede og respekterte serieskapere. Han hadde sin bakgrunn hos Disney-studioet, der han bl.a. medvirket i produksjonen av filmene Fantasia (1940) og Dumbo (1941). Kelly illustrerte dessuten flere bladomslag med Disney-motiv, hvorav mange ble benyttet i de første årgangene av seriebladet Donald Duck & Co (1949–51).

## Referanser


## Eksterne lenker
* 
* 
*
Pogo

**Pogo** er en amerikansk tegneserie som ble skrevet og tegnet av Walt Kelly i årene 1949-73. Seriens hovedformat var avisstriper, og figurgalleriet bestod av dyr i "funny animals"-tradisjonen. Selv om serien virket uskyldig stilistisk sett, forekom det jevnlig innslag av satire; bl.a. ble senator Joseph McCarthy latterliggjort i 1950-årene. Forutenom satire var jevnlig bruk av nonsens-poesi et hovedtrekk i serien. I likhet med mange syndikerte serieskapere fikk Kelly flittig hjelp fra assistenter med tegning og tusjing, men han skal ha skrevet manus til serien mer eller mindre egenhendig. I sin storhetstid ble Pogo publisert i hundrevis av aviser i USA. Etter Kellys død ble serien videreført av skaperens assistenter i et par år, før den ble lagt ned i 1975. Den ble kortvarig gjenopplivet i årene 1989-92, med bistand fra Kellys familie.

## Pogo i Norge
På tross av sin store popularitet i USA, ble ikke Pogo noen stor suksess i andre land (dette kan muligens forklares med at serien, med sin hyppige bruk av nonsenspoesi og ordspill, var vanskelig å oversette, samt at mesteparten av satiren som forekom i serien først og fremst rettet seg mot amerikanske forhold). I Norge så serien dagens lys først i 1992, da den senere versjonen, laget etter Kellys død, ble publisert i seks nummer av månedsbladet *Tommy og Tigern*. Pogo ble igjen introdusert for norske lesere i 2008-2010, denne gangen i form av Kellys originalserie, da Egmont Serieforlaget tok over Tommy og Tigern-bladet.
Konfliktåret 1900

## Aktive kriger
*Den filippinsk-amerikanske krig (1899-1913)
**USA, Macabebe-speiderne på den ene siden
**Filippinene, Sultanatet Sulu, Katipunan, Moro på andre siden.
*Boerkrigen (1899-1902)
**Storbritannia på ene siden
**Den sydafrikanske republikk og Oranjefristaten på andre siden
*Bokseropprøret (1899-1901)
**Kina på ene siden
**Storbritannia, Frankrike, Tyskland, Russland, Japan, USA, Østerrike-Ungarn og Italia på andre siden.

## Hendelser
### Boerkrigen

Etter flere års spenninger mellom Storbritannia og boerne i Sør-Afrika, forsøker britiske styrker under general Buller i januar å bryte seg igjennom boerlinjene og befri Ladysmith. Etter fremgang innledningsvis ble britene tvunget til å dra seg tilbake etter å ha mistet 87 offiserer og 1647 mann. I februar ble diamantgruvebyen Kimberley befridd, som under alvorlig bombardement vært beleiret av boerne siden 1899, av et britisk kavaleri bestående av rundt 5000 enheter. Den lille byen Mafeking hadde siden oktober 1899 blitt forsvart av en garnison på 700 irregulære tropper og bevæpnede bybeboere. Den ble beleiret av 5000 boere under general Cronje. Byen ble bombardert uavbrutt og den 12. mai angrep 300 boere og brøt seg inn, men ble tvunget til å kapitulere. Den 17. mai ble byen befridd av en kavaleri kolonne under ledelse av oberst Mahons.

*2. november 1899 – 28. februar 1900: Beleiringen av Ladysmith
*13. oktober 1899 – 17. mai 1900: Beleiringen av Mafikeng
*23. – 24. januar: Slaget ved Spion Kop

### Bokseropprøret

Fiendtlighetene mot vest leder til opprør i Kina i mai når «Selskapet av de rettferdige og harmoniske knyttnever» eller boksere, snikmyrder den tyske sendemannen og beleirer de utenlandske legasjonene. Bokserne, som ble støttet av enkekeiserinnen, i en kamp mot alt utenlandsk innflytelse i Kina. Europeiske nasjoner som ble ledet av Storbritannia og Tyskland befrier seinere på året legasjonene og gjenoppretter sin autoritet i Kina.

## Kilder
*
Konfliktåret 1905

__NOTOC__
## Pågående konflikter
*Den filippinsk-amerikanske krig (1899-1913)
**USA, Macabebe-speiderne på den ene siden
**Filippinene, Sultanatet Sulu, Katipunan, Moro på andre siden.
*Folkemordet på herero- og namafolket  (1904-1908)

## Hendelser
*27. – 28. mai – Under den russisk-japanske krigen vinner Japan en avgjørende seier mot Russland i sjøslaget ved Tsushima.
*5. september –  Den russisk-japanske krigen avsluttes med en fredsavtale forhandlet frem av amerikanske diplomater.
*7. juni – 23. September – Krig truer når Norge vil oppløse den svensk-norske unionen, men etter forhandlinger med Sverige oppløses unionen med fredelige midler.

## Fødsler
*19. mars - Albert Speer, tysk arkitekt og rustningsminister under andre verdenskrigen (død 1981)

## Dødsfall
...
Aguakatansk

**Aguakatansk** (*awakateko*) er et mayisk språk som snakkes av ca. 18&nbsp;000 aguakatanere, hovedsakelig i kommunen Aguacatán i de vestlige høylanda i Guatemala. Det er også registrert rundt 2&nbsp;000 talere i Mexico. Språket er nært beslekta med ixil.

## Referanser


## Eksterne lenker
*
Opera comique (andre betydninger)

**Opéra Comique** kan vise til:

*Opéra-Comique – et operahus i Paris
*Opera Comique (London) – et operahus i London
*Opera Comique (Oslo) – Norges første permanente operakompani (1918–1921)
*Opéra comique – en operastil
Konfliktåret 1904

__NOTOC__
## Pågående konflikter
*Den filippinsk-amerikanske krig (1899-1913)
**USA, Macabebe-speiderne på den ene siden
**Filippinene, Sultanatet Sulu, Katipunan, Moro på andre siden.
*Den russisk-japanske krig (**1904**-1905)
*Folkemordet på herero- og namafolket  (**1904**-1908)

## Hendelser
*8. februar – Den russisk-japanske krigen innledes med et japansk overraskelsesangrep på den russiske flåten i Port Arthur i Mandsjuria.
* 7. september – En britisk militærekspedisjon invaderer Tibet
* Folkemordet på herero- og namafolket innledes.

## Fødsler

## Dødsfall
*20. november - Luigi Palma di Cesnola, italiensk-amerikansk general og arkeolog (født 1832)
Konfliktåret 1903

__NOTOC__
## Aktive konflikter
*Den filippinsk-amerikanske krig (1899-1913)
**USA, Macabebe-speiderne på den ene siden
**Filippinene, Sultanatet Sulu, Katipunan, Moro på andre siden.

## Hendelser
*3. februar – Britiske styrker inntar byen Kano i nåværende nordre Nigeria.
*23. mars – Amerikanske tropper i Honduras for å beskytte USAs konsulat og i Puerto Cortez under en revolusjon.
*11. juni – Militærkupp i Serbia der kong Alexander I myrdes.

## Dødsfall
*26. februar – Richard Jordan Gatling, amerikansk oppfinner fra USA, mest kjent for oppfinnelsen av Gatling-mitraljøsen, verdens første vellykkede mitraljøse (født 1818)
Konfliktåret 1902

__NOTOC__

## Aktive kriger
*Den filippinsk-amerikanske krig (1899-1913)
**USA, Macabebe-speiderne på den ene siden
**Filippinene, Sultanatet Sulu, Katipunan, Moro på andre siden.
*Boerkrigen (1899-**1902**)
**Storbritannia på ene siden
**Den sydafrikanske republikk og Oranjefristaten på andre siden

## Hendelser
*23. mars – Boernes delegater kommer til Pretoria for fredsforhandlinger med britene.
*31. mai – Freden i Pretoria undertegnes. Boerkrigen har dermed blitt avsluttet.
Konfliktåret 1901

## Aktive kriger
*Den filippinsk-amerikanske krig (1899-1913)
**USA, Macabebe-speiderne på den ene siden
**Filippinene, Sultanatet Sulu, Katipunan, Moro på andre siden.
*Boerkrigen (1899-1902)
**Storbritannia på ene siden
**Den sydafrikanske republikk og Oranjefristaten på andre siden.
*Bokseropprøret (1899-**1901**)
**Kina  på ene siden
**Storbritannia, Frankrike, Tyskland, Russland, Japan, USA, Østerrike-Ungarn og Italia på andre siden.

## Hendelser
*Januar – Britene begynner å samle sivile boere i så kalte konsentrasjonsleirer i Sør-Afrika under boerkrigen.
*17. september – Bokseropprøret tar formelt slutt med Kinas undertegning av fredsavtalen.
Konfliktåret 1899

## Aktive kriger
*Den filippinsk-amerikanske krig  (**1899**-1913)
**USA, Macabebe-speiderne på den ene siden
**Filippinene, Sultanatet Sulu, Katipunan, Moro på andre siden.
*Boerkrigen (**1899**-1902)
**Storbritannia på ene siden
**Den sydafrikanske republikk og Oranjefristaten på andre siden
*Bokseropprøret (**1899**-1901)
**Kina på ene siden
**Storbritannia, Frankrike, Tyskland, Russland, Japan, USA, Østerrike-Ungarn og Italia på andre siden.

## Hendelser
*4. februar – Begynnelsen på den filippinsk-amerikanske krig.
*12. oktober – Boerkrigen bryter ut.
*11. desember – Boerne vinner en seier ved Magersfontein der også det skandinaviske korpset deltar.

## Fødsler
*12. februar –  Johan Grøttumsbråten, norsk langrenns- og kombinertløper og kurersjef i den hemmelige etterretningsorganisasjonen XU under andre verdenskrig (død 1983)

## Dødsfall
* 6. januar – Leo von Caprivi, tysk offiser og politiker (født 1831)
* 29. august – Kirsten Andersdatter Spein, deltaker i Kautokeino-opprøret (født 1815)
Always (sang)

**«Always»** er en populær amerikansk sang skrevet av Irving Berlin i 1925 som en bryllupsgave til sin hustru Ellin McKay. De ble gift i 1926. Han presenterte betydelige royalties til henne. Sangen var ment å bli anvendt i Broadway-musikalen (senere filmen) *[[The Cocoanuts]]* med Brødrene Marx i hovedrollene, men ble fjernet av Berlin.

I filmen *[[Yankee'enes stolthet]]* (1942) ble den spilt av Ray Noble and His Orchestra og sunget av Bettye Avery på Moon Terrace Nightclub. Den ble spilt som dansemusikk og danset til av Gary Cooper, Teresa Wright og andre par. Gary Cooper plystret den. «Always» ble spilt som bakgrunnsmusikk ofte og under rulleteksten.

Deanna Durbin fremførte sangen i filmen *Christmas Holiday* (1944).

Mandy Patinkin fremførte sangen til sin rollefigur Rubes datter i TV-serien *[[Dead Like Me]]*.

Versjoner av sangen har blitt spilt inn på plate av så forskjellige artister som:

*Sammy Kaye (Vokalist: Arthur Wright (Victor 20&ndash;1610) i 1945. Den ble også utgitt på en LP i 1949 med Kaye og sangeren Tony Alamo)
*Guy Lombardo and His Royal Canadians (Vokalist: Stuart Foster, 1945)
*Frank Sinatra (1946)
*The Ink Spots med instrumentalakkompagnement (Gruppen spilte inn «Always» 27. februar 1947 og utgav den på 78-platen Decca 24140 som B-siden til «White Christmas»).
*Tore Fayes kvartett – Victor Molvik, piano – Ole E. Salater, bass – Finn R. Slåtten, trommer – Tore Faye, klarinett. Innspilt i Oslo 6. desember 1954. Utgitt på 78-platen His Master's Voice A.L.&nbsp;3488.
*Billy Eckstine, Sarah Vaughan med Hal Mooney and His Studio Orchestra (De spilte den inn som duett i New York i april 1957).
*Billie Holiday med Tony Scott and His Orchestra (De spilte den inn i Fine Sound Studios, New York City, 14. februar 1955. Sangen ble utgitt på LP-platen *Stay With Me* (Verve MGV&nbsp;8302) i 1958.
* Patsy Cline (Hun spilte den inn 5. februar 1963. Den ble inkludert på den posthumt utgitte LP-platen *A Portrait of Patsy Cline* (Decca DL&nbsp;74508 (stereo), Decca DL&nbsp;4508 (mono) i 1964). 
*Leonard Cohen (Han utgav den på CD-platen *The Future* (Columbia CK&nbsp;53226) i 1992).
*Phil Collins (Han utgav en liveversjon som B-siden på singlen *Both Sides of the Story* i 1993).
* Billy Corgan (På soundtracket til filmen *[[Spur]]* (2002)).

## Norske versjoner
Arne Svendsen og Per Frydenlund har skrevet  humoristiske norske tekster. Begges versjoner bærer  tittelen «Halvveis».

## På film og TV
*Deanna Durbin fremførte den i spillefilmen *[[Christmas Holiday]]* (1944).
*Diana Ross & The Supremes fremførte en versjon av sangen i Motown-stil som en tributt til Irving Berlin på The Ed Sullivan Show.
*Lynda Carter avsluttet sine TV-specials med sangen.

## Referanser
Thorleif Olsen

**Thorleif Werner Olsen** (født 15. november 1921 i Oslo, død 11. mars 1996 samme sted) var en norsk fotballspiller best kjent som «Toffa» i sin tid som høyrehalf i Vålerenga Fotball, hvor han var fast på laget i 18 sesonger. Han var 41 år og 332 dager gammel da han i 1963 spilte sin siste kamp, og er med det den eldste som har spilt i norsk toppserie. Han er også tidenes eldste målscorer i norsk toppserie (41 år og 323 dager gammel) da han scoret for VIF mot Skeid 4. oktober 1963.

Olsen fikk sine første kamper for Vålerenga i illegale kamper under andre verdenskrig, og fra Hovedserien ble opprettet i 1948 spilte han 146 toppseriekamper og skåret åtte mål. 
Kun Henry «Tippen» Johansen har flere sesonger i Vålerenga. «Toffa» fikk 34 landskamper for . Han var i 1954 Norges første «Gullklokkemann» på 15 år. Han har også vært kåret til «Årets spiller».

«Toffa» ble også kretsmester i ishockey Kl.B i 1955.

## Referanser




## Eksterne lenker
* 
* Biografi på Vålerengas sider
* Sotahjørnet's Venner 
*  Thorleif Olsen på Eu-Football.info
Arkeologiåret 1900

**Arkeologiåret 1900** er en oversikt over blant annet utgravninger, fødte og avdøde personer med tilknytning til arkeologi i 1900.

## Ekspedisjoner

## Utgravninger
* 16. mars – Arthur Evans kjøper Knossos og kort tid etter begynner utgravningene
* Utgravninger av Friedrich Delitzsch begynner i Assur. 
* University of Pennsylvania avslutter utgravningene ved Nippur (begynte i 1888)
* Gordium graves ut av Gustav og Alfred Körte.
* Kavousi graves ut av Harriet Boyd.
* Villa Boscoreale, nær Pompeii, graves ut.
* Utgravninger på Hedeby i Jylland begynner.

## Andre hendelser
* Kulisteinen hentes inn til Vitenskapsmuseet.

## Funn
* Helleristningene ved Vingen i Nordfjord blir oppdaget.
* 5. april – Et stort gjemmested med leirtavler med skrift på mykensk, nå kjent som Linear B, blir funnet på Knossos.
* Oktober – Greske svampedykkere oppdager Antikythera-vraket
* James K. Hampson dokumenterer funnet av Island 35 Mastodon-skjelettet
* Tempelet i Eshmun blir oppdaget i Libanon.

## Fødsler
*19. februar – Ranuccio Bianchi Bandinelli, italiensk klassisk arkeolog, kunsthistoriker og politiker (død 1975)
*2. mars – Harri Moora, estisk arkeolog (død 1968)
*13. mai – Hans Reinerth, tysk arkeolog (død 1990)
*21. juni – Eivind Stenersen Engelstad, norsk arkeolog og kunsthistoriker (død 1969)
*4. juli – Alfred Rust, tysk steinalderarkeolog (død 1983)
*15. desember – Vasilij Abajev, etnisk ossetisk sovjetisk språkforsker som studerte ossetisk og andre iranske språk (død 2001)

## Dødsfall

*19. mars – Michele Ruggiero, italiensk arkitekt, byggforsker og klassisk arkeolog (88, født 1811)
*4. mai – Augustus Pitt Rivers, engelsk etnolog og arkeolog (73, født 1827)
*18. mai – Felix Ravaisson-Mollien, fransk filosof og arkeolog (86, født 1813)
*22. mai – H.V. Mansfeld-Bûllner, dansk numismatiker (født 1842)
*21. august – Konrad Wernicke, tysk klassisk arkeolog og filolog (38, født 1862)
*18. desember – Wolfgang Reichel, østerriksk klassisk arkeolog og kunsthistoriker (42, født 1858)


Fil:Felix Ravaisson-Mollien.png|Félix Ravaisson-Mollien(1813–1900)
Fil:Konrad Wernicke.jpg|Konrad Wernicke(1862–1900) 


## Referanser
Det skandinaviske korps

**Det skandinaviske korps** var en militær enhet som ble grunnlagt av Christer Uggla ved boerkrigens utbrudd i 1899, og inngikk i boerrepublikken Transvaals armé. Korpset bestod av til sammen drøyt 100 mann fra Sverige, Finland, Danmark og Norge, og deltok ved beleiringen av Mafeking, slaget ved Magersfontein 10. – 11. desember 1899, der den ble rammet av harde tap. De falne ble begravet på stedet, og flere monumenter ble reist på plassen.

Korpset fikk forsterkninger, og inngikk i de boerstyrker under Cronjé som kapitulerte ved Paardeberg i februar 1900.
Annabelle Wallace

**Annabelle Wallace**, også kreditert som **Annabelle Wallis**, (født 1984) er en engelsk skuespillerinne hun er best kjent for sin rolle som Jane Seymour i Showtimes periodedrama *[[The Tudors]]*.

## Biografi
Wallace ble født i Oxford i England, men oppholdt seg mye av sin barndom i Portugal hvor hun gitt på en internasjonal skole. Hun bor i London. Hollywood-skuespilleren Richard Harris er hennes grandonkel.

## Filmografi
* 2011 Body of Lies 
* 2011 X-Men: First Class som Amy
* 2012 Snow White and the Huntsman som Sara
* 2016 Grimsby som Lina Smit
* 2017 The Mummy som Jennifer Halsey
* 2017 King Arthur: Legend of the Sword som Maid Maggie
* 2019 The Loudest Voice som Laurie Luhn
* 2021 Boss Level som Alice

## Referanser


## Eksterne lenker
*
Feodosia (Ukraina)

**Feodosia** (russisk: Феодосия, ukrainsk: Феодосія, krimtatarisk: *Kefe*) er en by på halvøya Krim. Byen har omtrent  innbyggere, og er et populært feriested ved Svartehavet. Her virket maleren Ivan Ajvazovskij.

Feodosia oppstod som en gresk koloni under navnet **Theodosia** på 500-tallet f.Kr. Opp igjennom historien har den tilhørt mange riker og kulturer, blant annet khazarene, Det bysantinske rike, Den gylne horde og Republikken Genova. Byen ble en del av Det russiske keiserrike i 1783, og ble overført fra Russland til Den ukrainske sosialistiske sovjetrepublikk i 1954.

Under navnet **Caffa** var stedet havneby for den italienske bystaten Genova. I 1343 ble Caffa beleiret av khanen Jani Beg og hans armé av krimtatarer da svartedauden brøt ut blant tatarene. De kastet sine døde over murene til den beleirede befolkningen også ble smittet, slik at dette er kalt ett av de første eksempler på biologisk krigføring. Pestutbruddet tvang khanen til å gi opp beleiringen og trekke seg tilbake; men smitten fant veien videre til Europa da skip fra Genova og Venezia forlot Caffa i desember 1346 med kurs for Italia. Med på skipene var pestbakterien, *[[yersinia pestis]]*.

## Referanser


## Litteratur
* Michel Balard: «Caffa», i: Lexikon des Mittelalters 2, sp. 1370–1371.
* Sergej P. Karpov: *La navigazione veneziana nel Mar Nero. XIII – XV sec.* Edizioni del Girasole, Ravenna 2000, ISBN 88-7567-359-4.
* J. Vincey: *Mein Feodossia.* Books on Demand GmbH., Norderstedt 2005, ISBN 3-8334-3340-X.

## Eksterne lenker
*
William Vickrey

**William Spencer Vickrey** (født 21. juni 1914 i Victoria i Britisk Columbia i Canada, død 11. oktober 1996 i Harrison i New York i USA) var en canadisk professor og nobelprisvinner i økonomi. Vickrey ble tildelt Sveriges Riksbanks pris i økonomisk vitenskap til minne om Alfred Nobel sammen med James Mirrlees for deres forskningsbidrag til den økonomiske teorien om insentiver under asymmetrisk informasjon. Kunngjøringen av prisen ble gjort bare tre dager før hans død. 

Vickrey gikk på Phillips Academy i Andover, Massachusetts. Etter å ha tatt en bachelor of science i matematikk ved Yale University i 1935, dro han til Columbia University for å fullføre master- (1937) og doktorgradsstudiene (1948). Her ble han værende det meste av sin karriere.

Vickrey giftet seg med Cecile Thompson i 1951. Han døde i Harrison i New York i 1996 av hjertesvikt. Han var kveker og medlem av Scarsldale Friends Meeting.

## Utgivelser
* *Counterspeculations, auctions, and competitive sealed tenders* (1961)

## Referanser


## Eksterne lenker
Arkeologiåret 1901

**Arkeologiåret 1901** er en oversikt over blant annet utgravninger, fødte og avdøde personer med tilknytning til arkeologi i 1901.

## Utgravninger
* KV44 i Kongenes dal, Egypt ved Howard Carter og Donald P. Ryan.
* Utgravninger og restaueringer i Mitla utføres av Leopoldo Batres.
* Utgravninger av den minoisk byen Gournia ved Harriet Boyd-Hawes påbegynnes (fortsetter til 1904).

## Funn
* Desember – Hammurabis lover i Susa

## Publikasjoner

## Andre hendelser
* Edward Herbert Thompson kjøper ruinene i Chichen Itza for 75 amerikanske dollar.
* Spesialagent for General Land Office  S. J. Holsinger anbefaler at det opprettes en nasjonalpark for å bevare arkeologiske funnsteder i Chaco Canyon.

## Fødsler
*31. januar – Matts Dreijer, ålandsk landskapsarkeolog (død 1998)
*15. februar – André Parrot, fransk arkeolog (død 1980)
*27. februar - Paola Zancani Montuoro, italiensk arkeolog (død 1987)
*31. mars – Antonio Ferrua, italiensk prest, arkeolog og epigrafiker (død 2003)
*4. april – Erik Moltke, dansk runolog (død 1984)
*9. mai – Erik Westerby, dansk arkeolog (død 1981)
*25. mai – Ella Kivikoski, finsk arkeolog (død 1990) 
*15. september – Walter Bader, tysk arkeolog og kulturminnebevarer (død 1986)
*27. oktober – Aage Roussell, dansk arkitekt, arkeolog, museumsmann (død 1972)
*28. oktober – Franz Miltner, østerriksk forhistoriker og arkeolog (død 1959)
*4. november – Spyridon Marinatos, gresk arkeolog (død 1974)
*Giles Healy, oppdager, mayaist og arkeolog fra USA (død 1980)
*Italo Sgobbo, italiensk lege og arkeolog (død 1993)

## Dødsfall
* 10. mai – Christian Maclagan, skotsk antikvar (født 1811)
* 31. mai – Ernest de Sarzec, fransk diplomat og arkeolog (født 1832)
* 9. juni – Adolf Bötticher, tysk arkitekt, kunsthistoriker, kulturverner og arkeolog (født 1842)
* 23. desember – Conrad Schick, tysk arkitekt, arkeolog og protestantisk misjonær i Jerusalem (født 1822)


Fil:Ernest-de-Sarzec.jpg|Ernest de Sarzec(1832–1901)
Fil:Shishk.jpg|Conrad Schick(1822–1901)


## Se også
Yi (Henan)

**Yi** (kinesisk: 伊河; pinyin: *Yī Hé*) er en sideelv til elven Luo i provinsen  Henan i Kina. 

Elven har sitt utspring i fylket Luanchuan, og strømmer så gjennom fylkene Song og Yichuan før den når byen Luoyang. Nær Luoyang renner den forbi Longmengrottene. Den forener seg med elven Luo ved Yanshi. 

Elvens lengde er 368&nbsp;kilometere og den har et tilsigsfelt på 6&nbsp;100&nbsp;kvadratkilometer.

Yi- og Luo-elvenes samlede tilfangsområde er av stor arkeologisk betydning.

## Eksterne lenker
*
Joacim Sundelius

**Joacim Sundelius** (født 23. juli 1991) er en norsk ishockeyspiller som spiller på Manglerud Star. Han har spilt i MS hele sin karriere. Våren 2009 var han med å rykke opp fra 1. divisjon til GET-ligaen. Sitt første mål i GET-ligaen scoret han den 25. oktober 2009 i en kamp mot Lørenskog. Han spiller med draktnummer 25.

## Statistikk

## Referanser


## Eksterne lenker
*
Luo

**Luo** kan være:
*En folkegruppe i Kenya og Tanzania (*Joluo*), se Luo (folk)
*Et språk som primært tales av ovenevnte folk, se Luo (språk)
*En østafrikansk språkgruppe, se Luospråk
*En samlebetegnelse på folkegrupper som taler luospråk, se Luo (flere folkegrupper)
*Luo kan også være et kinesisk navn, 罗 eller 羅.
*En elv i Kina, se Luo (Henan)
James Meade

**James Edward Meade** (født 23. juni 1907 i Dorset, død 22. desember 1995 i Cambridge) var en britisk økonom. I 1977 vant han Sveriges Riksbanks pris i økonomisk vitenskap til minne om Alfred Nobel sammen med den svenske økonomen Bertil Ohlin for deres viktige bidrag innen teorien om internasjonal handel og internasjonale kapitalbevegelse.

Meade ble utdannet ved Malvern College og gikk på Oriel College, Oxford i 1926 for å studere litterær humaniora, men byttet til filosofi, politikk og økonomi. Interessen for økonomi vokste etter et hovedfag-året ved Trinity College, Cambridge (1930&ndash;31), hvor han hadde hyppige diskusjoner med ledende økonomer av tiden, inkludert Dennis Robertson og John Maynard Keynes.

Etter å ha jobbet i Folkeforbundet og Cabinet Office, var han den ledende økonomen i de tidlige årene av Attlees regjering, før han tok professorater ved LSE (1947&ndash;57) og Cambridge (1957–67).

## Utvalgte publikasjoner
* *The Theory of International Economic Policy &ndash; The Balance of Payments* (1951)
* *The Theory of International Economic Policy &ndash; Trade and Welfare* (1955)
* *Principles of Political Economy* (1965–76)
* *The Intelligent Radical's Guide To Economic Policy* (1975)
* *Liberty, Equality and Efficiency* (1993)

## Referanser


## Eksterne lenker
*
Douglass North

**Douglass Cecil North** (født 5. november 1920 i Cambridge i Massachusetts, død 23. november 2015 i Benzonia i Michigan) var en amerikansk økonom som er mest kjent for sitt arbeid innen historien til økonomisk tenkning. I 1993 fikk han sammen med Robert Fogel Sveriges Riksbanks pris i økonomisk vitenskap til minne om Alfred Nobel. North og Fogel ble tildelt prisen for å ha fornyet forskningen i økonomisk historie ved å anvende økonomisk teori og kvantitative metoder for å forklare økonomisk og institusjonell endring.

## Liv og virke
### Bakgrunn
Douglass C. North var sønn av en livsforsikringsmanager og vokste opp i Ottawa, Lausanne, New York og Connecticut. Etter at familien flyttet til San Francisco, studerte han politologi, filosofi og økonomifag han ved University of California (Berkeley). I 1942 avsluttet han med en Bachelor of Arts.

North jobbet i sivil tjeneste i den amerikanske handelsflåte under den andre verdenskrig. Han var krigsmotstander og ønsket ikke å drepe noen og ble derfor navigatør og reiste mellom San Francisco og Australia. Skipene transporterte også tropper og militærutrustning.  I løpet av denne tiden studerte han økonomi og tok opp igjen sin barndomshobby, nemlig fotografering. Han underviste i navigasjon ved Maritime Service Officers School i Alameda det siste året av krigen og han slet med beslutningen om han skulle bli fotograf eller økonom.

### Økonom
North ble lærer ved Washington University i St. Louis og ved Stanford University. Hans forskningsområde omfattet eiendomsrett, transaksjonskostnader, og økonomisk organisering i historien så vel som økonomisk utvikling i utviklingsland.

## Referanser


## Eksterne lenker
*
Lawrence Klein

**Lawrence Robert Klein** (født 14. september 1920 i Omaha i Nebraska, død 20. oktober 2013 i Gladwyne i Pennsylvania) var en amerikansk økonom. Han er mest berømt for sitt arbeid med å lage datamodeller som skulle kunne forutsi økonomiske trender innen økonometri.

Han ble tildelt Sveriges Riksbanks pris i økonomisk vitenskap til minne om Alfred Nobel «for etableringen av økonomiske modeller og deres søknad til analyse av økonomiske svingninger og økonomisk politikk». I 1959 ble Klein tildelt John Bates Clark Medal som er en av de to mest prestisjefylte priser innen økonomi.

Da han ble tildelt Nobelprisen i økonomi konkluderte de med at «få, om noen, forskere i det empiriske feltet av økonomisk vitenskap, har hatt så mange etterfølgere og hatt så stor innflytelse som Lawrence Klein».

Mens han jobbet ved University of Michigan utviklet Klein en forbedret modell som skal brukes til makroøkonomi som var basert på grunnlaget som ble lagd av professor Jan Tinbergen i Nederland som  senere ble den første vinneren av Prisen i økonomisk vitenskap til minne om Alfred Nobel i 1980. Kleins modell var annerledes fra Tinbergens fordi Klein brukte annen alternativ økonomisk teori og en annen statistisk teknikk.

## Referanser


## Eksterne lenker
*
Arthur Lewis

**William Arthur Lewis** (født 23. januar 1915 i Castries i St. Lucia, død 15. juni 1991 på Barbados) var en sanktlusiansk-britisk økonom som er mest kjent for sine bidrag til utviklingsøkonomien. I 1979 fikk han Sveriges Riksbanks pris i økonomisk vitenskap til minne om Alfred Nobel sammen med Theodore Schultz. Lewis ble dermed den første svarte personen til å vinne Nobelprisen i en annen kategori enn fred.

Ifølge Lewis har utviklingslandenes industrielle lønn begynt å stige så raskt at det er nådd et punkt da tilførselen av arbeidskraft fra landsbygda forsvinner. Dette punktet som er oppkalt etter ham og har nylig fått en stor utbredelse i sammenheng med den økonomiske utviklingen i Kina.

Han ble utnevnt til visekansler ved University of West Indies i 1959. I 1963 ble han utnevnt til universitetsprofessor som han forble inntil han pensjonerte seg i 1983. I 1970 ble han direktør for The Caribbean Development Bank. I 1978 ble han adlet og fikk Nobelprisen året etter det. Mellom 1964 og 1991 var han professor ved Institutt for økonomi ved Princeton University.

## Referanser


## Eksterne lenker
*
James Mirrlees

**James Alexander Mirrlees** (født 5. juli 1936 i Wigtownshire i Skottland, død 29. august 2018) var en britisk økonom. Han fikk Sveriges Riksbanks pris i økonomisk vitenskap til minne om Alfred Nobel i 1996.

## Liv og virke
Mirrlees ble utdannet ved University of Edinburgh og ved Trinity College ved Cambridge. Mellom 1968 og 1976 ble han professor ved Massachusetts Institute of Technology tre ganger. Han underviste både ved Oxford University og ved University of Cambridge. I sin tid ved Oxford publiserte han flere økonomiske modeller og likninger som gjorde at han vant Nobelprisen i økonomi.

Han studerte mest rundt situasjoner hvor økonomisk informasjon enten er asymmetrisk eller ufullstendige. Han bestemte i hvilken grad de skulle påvirke optimal hastighet ved sparing innen økonomien. 

William Vickrey og James Mirrlees delte i 1996 Sveriges Riksbanks pris i økonomisk vitenskap til minne om Alfred Nobel «for sitt grunnleggende bidrag til den økonomiske teorien om insentiver under asymmetrisk informasjon».

Han var medlem av Skottlands råd av økonomiske rådgivere.

Mirrlees ble adlet i 1998.

## Publikasjoner (utvalg)
* «Payroll-tax financed social insurance with variable retirement» (med Peter A. Diamond), *Scandinavian Journal of Economics*, 1986 
* «Taxing Uncertain Incomes», *Oxford Economic Papers*, 1990 
* «Project Appraisal and Planning Twenty Years On» (med I.M.D. Little), i *Proceedings of the World Bank Annual Conference on Development Economics 1990* (red. Stanley Fischer, Dennis de Tray og Shekhar Shah), 1991 
* «Optimal Taxation of Identical Consumers when markets are incomplete» (med P.A. Diamond), i *Economic Analysis of Markets and Games* (red. Dasgupta, Gale, Hart og Maskin), 1992 
* «Optimal Taxation and Government Finance» i *Modern Public Finance* (red. Quigley and Smolensky), 1994 
* «Welfare Economics and Economies of Scale», *Japanese Economic Review*, 1995 
* «Private Risk and Public Action: The Economies of the Welfare State», *European Economic Review*, 1995

## Referanser


## Eksterne lenker
*
Wergelandakademiet

**Wergelandakademiet** er ifølge formålsparagrafen et «Forum for kulturarbeid og pedagogikk grunnlagt på Suttungbevegelsens ideer». Det er skapt av personer som gjennom en årrekke deltok i Ingeborg Refling Hagens kulturarbeid, som ble drevet fra hennes kunstnerhjem Fredheim på Tangen. Wergelandakademiet drives som en stiftelse som virker i forlengelse av tradisjoner etter henne:

Stiftelsen skal være et tilbud til alle som ser nødvendigheten av å ta ansvar for formidling av kulturverdier utover tidens sterkt kommersielle medietilbud. Den skal være et forum for kulturell og pedagogisk idéutveksling, og gjøre kjent arbeidsmåter som er tjenlige i en aktiv tilegnelse av litteratur og kunst.» (Sitat fra Wergelandakademiets formålsparagraf.)

## Utøvingspedagogikk
Ingeborg Refling Hadde skapte en form for *utøvingspedagogikk*. Man skulle ikke bare lese, men også formidle videre, gjennom fortelling, sceniske framføringer, eller på andre måter. Hun mente at kunst, diktning og filosofi rommer et potensial som kan vokse i den enkeltes sinn om de får de rette vilkår. Wergelandakademiet er ment å bidra til å legge forholdene til rette og «kalle mange tiders og folkeslags diktere og filosofer inn til direkte pedagogisk tjeneste i møte med mennesker på alle alderstrinn. Den skapende situasjon som vokser frem i dette møtet utvikler personligheten og ansvarsfølelsen for fellesskapet, som er viktige verdier i kampen mot historieløshet, massetenkning og passivitet.[...] Nøkkelordene for stiftelsens virksomhet er: «lære selv – formidle til andre» og «ta imot – gi videre»»

## Allsidig kulturarbeid
Wergelandakademiet har siden det ble grunnlagt på 1980-tallet, drevet kulturarbeid med blant annet seminarer, foredrag, lesegrupper og litterære sommerleirer for barn og ungdom. I Wergelandåret 2008 la Wergelandakademiet opp en rekke arrangementer i tilknytning til feiringen, blant annet fikk forestillingen *Henrik og Vesle-Brunen - Wergeland for de minste* Kulturproduksjoner sin premiere under Den store Wergelandsdagen på Litteraturhuset i Oslo. I 2019 arrangerte foreningen Wergelanddagene i Oslo, med åpningskonsert av Henning Kraggerud, og arrangerte foredragsserien «Bare et dyr? Engasjement, poesi og etikkdager - Hva har menneskets forhold til dyrene å si for vår moralske standard og evne til omsorg for naturen?» på Nasjonalmuseet.

## Se også
*Suttung
*Livsfrisen (bokserie)
*Suttungteateret

## Eksterne lenker
* Wergelandakademiets nettsider 
*Wergelandakademiet på facebook
*Wergeland2008 
*Ingeborg Refling Hagens kulturhus Fredheim
Luo (Henan)

**Luo** (kinesisk: 洛河; pinyin: *Luò Hé*), også kjent som **Sørlige Luo**, er en sideelv til Huang He i Kina. Den har sitt utspring sørøst i Hua Shan-fjellene (et av taoismens hellige fjell) i provinsen Shaanxi og strømmer så østover og rett inn i naboprovinsen Henan, der den til slutt munner ut i Huang He ved byen Gongyi. Elven er 420&nbsp;km lang. 

Elven renner gjennom noen av Kinas eldste kulturområder, og det er mange steder langs dens bredder som er av stor arkeologisk betydning for forståelsen av Kinas aller eldste historie. Peiligangkulturen og senere Erlitoukulturen blomstret i dette området. 

Elven renner blant annet gjennom Lushi, Luoning, Yiyang, den gamle hovedstaden Luoyang, Yanshi og Gongyi. Viktigste sideelv er Yi, som renner inn i Luo ved Yanshi.

I de tre rikers tid skrev Cao Zhi et berømt dikt til Luoelvens gudinne som et  indirekte uttrykk for en avdød kjær.

I denne elva er Yumen-demningen bygget ut.

## Eksterne lenker
* 
* Elvemøtet mellom Luo og Gulelven
Theodore Schultz

**Theodore Schultz** (født 30. april 1902 i Arlington i Sør-Dakota, død 26. februar 1998 i Evanston i Illinois) var en amerikansk økonom. Han ble tildelt Sveriges Riksbanks pris i økonomisk vitenskap til minne om Alfred Nobel i 1979, sammen med Arthur Lewis. Schultz ble tildelt Nobelprisen for sitt arbeid innen utviklingen av økonomien med fokus på økonomi innen landbruket. Han analyserte rollen som landbruket hadde i økonomien. Hans arbeid har hatt vidtrekkende konsekvenser på industrialisering og politikk i utviklingsland så vel som i industriland. 

Schultz forsket på hvordan Tyskland og Japan kom seg på beina igjen etter andre verdenskrig. Utviklingen i Tyskland og Japan skjedde med en nesten mirakuløs hastighet fra den omfattende ødeleggelsen. Dette var i sterk kontrast til Storbritannia som fortsatte med rasjoneringer på maten til lenge etter krigen. Hans konklusjon var at hastigheten på utviklingen mest skyldtes en sunn og høyt utdannet befolkning, en utdanning som gjør folk mer produktive og gode helsetjenester. 

## Bibliografi (utvalg)
* 1943. *Redirecting Farm Policy*, New York: Macmillan Company. 
* 1945. *Agriculture in an Unstable Economy*, New York: McGraw-Hill.
* 1953. *The Economic Organization of Agriculture*, McGraw-Hill.
* 1963. *The Economic Value of Education*, New York: Columbia University Press. 
* 1964. *Transforming Traditional Agriculture*, New Haven: Yale University Press.
* 1968.*Economic Growth and Agriculture*, New York: MacGraw-Hill. 
* 1971. *Investment in Human Capital: The Role of Education and of Research*, New York: Free Press. 
* 1972. *Human Resources (Human Capital: Policy Issues and Research Opportunities)*, New York: National Bureau of Economic Research, 
* 1981. *Investing in People*, University of California Press. Description and chapter-preview links.
* 1993. *The Economics of Being Poor*, Cambridge, Massachusetts, Blackwell Publishers

## Referanser


## Eksterne lenker
*
Robert C. Merton

**Robert Cox Merton** (født 31. juli 1944 i New York City i USA) er en amerikansk økonom, universitetsprofessor og nobelprisvinner i økonomi. 

I 1993 ble Merton medlem av det amerikanske United States National Academy of Sciences. I 1997 ble han tildelt Sveriges Riksbanks pris i økonomisk vitenskap til minne om Alfred Nobel sammen med Myron Scholes for deres arbeid med aksjeopsjoner. I 1999 ble Merton tildelt en Lifetime Achievement Award i matematisk finans.

Hans far Robert K. Merton regnes som grunnlegger av moderne sosiologi.

## Utgivelser
* 

## Priser (utvalg)
* 1993 &ndash; Medlem av The National Academy of Sciences
* 1997 &ndash; Sveriges Riksbanks pris i økonomisk vitenskap til minne om Alfred Nobel, sammen med Myron Scholes for deres arbeid med aksjeopsjoner
* 1999 &ndash; Lifetime Achievement Award i matematisk finans

## Referanser




## Eksterne lenker
*
Webserver

En **webserver** eller **vevtjener** er i IT-terminologi et program (eventuelt også maskinen det kjører på) som lagrer og utleverer data på internett. Dataene kan hentes for eksempel med en nettleser via protokollene HTTP eller HTTPS. 

I tillegg til den grunnleggende funksjonen, å sende av sted etterspurte filer, vil en webserver typisk også ha andre muligheter. Noen webservere kan håndtere mange domener, slik at det utenfra ser ut som om det er snakk om separate maskiner, mens det i virkeligheten er den samme datamaskinen og samme webserverprogram. Det kan også være mulig å adskille filstrukturen som brukeren opplever fra strukturen som filene rent faktisk er plassert i. Dette gjør det mulig å flytte filer etter behov, uten at hjemmesidens struktur endres. Som regel vil det også være muligheter til å beskytte deler av webserverens innhold med passord og på den måten styre adgangen. 

## Eksempler på webservere
Som eksempler kan nevnes: Apache, Tux, Roxen og IIS.
Storlosjen i Hamburg

**Storlosjen i Hamburg** (tysk: *Große Loge von Hamburg*) var en storlosje innenfor tysk frimureri med hovedsete i Berlin, som ble grunnlagt i 1737. Storlosjen ble nedlagt i 1935 under det tyske rike, men fortsatte å arbeide videre i eksil i havnebyen Valparaíso i Chile. Etter andre verdenskrig ble den ikke gjenopprettet. Storlosjen hadde sin største utbredelse i 1932 med 5&nbsp;000 medlemmer fordelt på 56 losjer. Den 19. juni 1949 ble dens losjer tilsluttet Den tyske storlosje av gamle, frie og anerkjente murere. Storlosjen var den eldste av de såkalte «humanitære»  storlosjene i Tyskland.

## Litteratur
*Eugen Lennhoff/Oskar Posner: *Internationales Freimaurer-Lexikon*. Almathea-Verlag München 1980, Reprint von 1932, ISBN 3-85002-038-X
*Helmut Neuberger: *Winkelmaß und Hakenkreuz: Die Freimaurer und das Dritte Reich*. Herbig Verlag, München 2001, ISBN 3-7766-2222-9
*Ferdinand Runkel: *Geschichte der Freimaurerei*. Hobbing, Berlin, 3 Bd., Nachdruck: Edition Lempertz, Bonn 2006, ISBN 3-933070-96-1
NRM

**NRM** kan referere til:

* Naturhistoriska riksmuseet i Stockholm
* National Railway Museum
* Norsk Jernbanemuseum (Norwegian Railway Museum)